als_Latn dik_Latn sag_Latn
Periudha e zezë për sulmuesin e Realit të Madridit, Hese Rodrigez, nuk ka fund. Pas dëmtimit të rëndë në gju që e detyroi ta mbyllë sezonin përpara kohe, shtëpia e lojtarit spanjoll ka rënë në flakë duke, vënë në rrezik madje edhe jetën e djalit të tij. Zjarri shpërtheu gjatë momentit kur disa persona po punonin për rikonstruksionin e një pjese të shtëpisë, ndërsa sulmuesi dhe djali i tij kanë shpëtuar për mrekulli. Nga ana tjetër, gjendja e një prej tre punon-jësve mbetet e rëndë pasi ai ka djegje në 15 % të trupit. Sipas mediave spanjolle, menjëherë pasi pa tymin dhe flakët, Hese doli në oborrin e shtëpisë duke thirrur për ndihmë shokun e skuadrës, Arbeloa, të cilin e ka edhe fqinj prej disa kohësh. Për shkak të dëmtimit në këmbë, Hese nuk mundej të rihynte në ndërtesë për të shpëtuar të birin, por me mbërritjen e forcave zjarrëfikëse ankthi mori fund dhe gjithçka përfundoi me nxjerrjen e vogëlushit nga shtëpia pa asnjë gërvishtje. Momentet e ankthit tashmë kanë përfunduar, por jo shoku psikologjik i lojtarit të ri, i cili duhet të bëjë llogaritë edhe me dëmtimin e rëndë që po e detyron ta shikojë skuadrën e tij nga televizori.
I digjet shtëpia, shpëton nga vdekja lojtari i Realit0
Share.
als_Latn als_Latn eng_Latn